stanford-oval/wikipedia huggingface dataset:
ביקורת כוח השיפוט
שיפוט עולם הטבע לפי תכליתו

היצורים האורגניים (חי וצומח), בהם עוסקת הביולוגיה מתקיימים על פי קאנט, למען תכלית ובפרט, למען האדם. תכלית הגוף השלם היא לקיום היצור ותכליתו ותכלית אבריו היא לקיומו של היצור. בפרט, צורות האיברים ניתנות לשיפוט חושני ולהסבר ביחס לאיכות בה הן ממלאות את תפקידן. בכך שונה ההתייחסות לחי ולצומח מן ההתייחסות לגורמים פיזיקליים, מתמטיים ולוגיים. האדם, בזכות הכרתו, נמצא גם הוא מחוץ לקטגוריות התפיסה התכליתיות השולטות בחי ובצומח.
חידושו של קאנט הוא חשיבה ביולוגית טלאולוגית, ללא מחויבות דתית. הוא אינו מסיק מתוך תפיסתו הטלאולוגית קיומו של בורא עולם בהכרח, אלא משתמש בתפיסה הטלאולוגית כדרך להסבר על עולם התופעות הביולוגיות. אדרבה, לגבי שכל מוחלט ובלתי-מוגבל אין מקום למושג התכלית. מחשבת האדם המצויה בשניות שבין התבונה והניסיון החושי נאלצת להשתמש במושג התכלית כהיפותזה ובכך מוצדק השימוש במושג זה.
לקריאה נוספת

טקסט הספר בתרגום העברי (שמואל הוגו ברגמן, נתן רוטנשטרייך) באתר כותר
טקסט מלא בתרגום לאנגלית של ג'. ה'. ברנרד, 1914 (באנגלית)
תרגום לאנגלית בעבודה מתמשכת, ויקיטקסט (באנגלית)
שמואל הוגו ברגמן, הפילוסופיה של עמנואל קאנט, הוצאת מאגנס תשס"ג עמ' 118-149
ירון סנדרוביץ, אלי פרידלנדר, מלאכת השיפוט: יופי שגב ותכליתיות בביקורת כוח השיפוט של קאנט, מפעלים אוניברסיטאיים, 1999
ציורו של קספר דויד פרידריך, הטייל מעל לים הערפילים, אחת מהתמונות שבאו לייצג את תחושת הנשגב באמנות
בורה קוסטיץ'

בוריבויה "בורה" קוסטיץ' (בסרבית: Бopивoje Kocтић ;‏ 14 ביוני 1930 – 10 בינואר 2011) היה כדורגלן יוגוסלבי ממוצא סרבי. קוסטיץ', שהיה מקשר שמאלי,אשר גולדברג, זיכרון צילומי, באתר הארץ, 21 ביולי 2002 עשה את עיקר הקריירה שלו במועדון הכוכב האדום בלגרד. הוא שיחק במדי המועדון בשנים 1951–1961 ואז עבר לשחק בלנרוסי ויצ'נזה שבליגה האיטלקית הראשונה. לאחר פציעה ארוכה ושנה לא מוצלחת בקבוצה האיטלקית (עונת 1961–1962), שב לכוכב האדום בלגרד ושיחק בה עד 1966. ב-1967 שיחק עונה אחת בליגה האמריקאית, NASL, בקבוצת סנט לואיס סטארס ואז פרש.
יחד עם מועדונו, הכוכב האדום בלגרד, הוא זכה ב-7 אליפויות של ליגת העל היוגוסלבית וב-3 גביעי יוגוסלביה. הוא היה מלך השערים בשתי עונות: 1958–1959 (25 שערים) ו-1959–1960 (19 שערים). בסך הכל כבש 158 שערים במדי הכוכב האדום בלגרד, שיא מועדון.
נבחרת יוגוסלביה

קוסטיץ' החל לשחק בנבחרת יוגוסלביה בכדורגל בספטמבר 1956, במשחק מול אינדונזיה (4:2 ליוגוסלביה). הופעותיה הבולטות של יוגוסלביה בתקופתו היו:
גביא אירופה לאומות ב-1960, שם נוצחה במשחק הגמר 1:2 (לאחר הארכה) על ידי ברית המועצות.
אולימפיאדת רומא ב-1960, שם זכתה במדליית הזהב לאחר שגברה 3:1 על דנמרק. קוסטיץ' הבקיע בטורניר 6 שערים ב-5 משחקים, כולל השער השלישי במשחק הגמר.
גביע העולמי ב-1962, בו נוצחה 0:1 במשחק על המקום השלישי על ידי הנבחרת המארחת צ'ילה.
קוסטיץ' סיים לשחק בנבחרת הלאומית ב-1963. ב-33 משחקים בהם נטל חלק כבש 26 שערים.
קוסטיץ' היה ידוע בבעיטותיו החזקות ובשנות השיא שלו היה הבועט הקבוע של בעיטות העונשין של הכוכב האדום בלגרד ושל נבחרת יוגוסלביה.
המפגשים מול נבחרת ישראל

במשחקים הקדם אולימפיים לקראת אולימפיאדת רומא (1960), שובצה נבחרת ישראל בבית שכלל גם את נבחרות יוון ויוגוסלביה. באוקטובר 1959, באצטדיון רמת גן, סיימו ישראל ויוגוסלביה בתיקו 2:2. כבשו סטלמך לישראל וקוסטיץ' ליוגוסלביה, כל אחד שני שערים. באפריל 1960 שיחקו שתי הנבחרות בבלגרד וישראל הפתיעה בניצחון 2:1 ועלתה לראשות הבית. אולם, יוגוסלביה ניצחה את יוון במשחק המכריע 5:0 (שער אחד לקוסטיץ') ועלתה לטורניר האולימפי.
הניצחון הישראלי על יוגוסלביה, שנחשבה באותה עת כאחת הקבוצות הטובות באירופה ובעולם, הביא לגל של התרוממות רוח ספורטיבית ולאומית. אחד הביטויים לרוח זו היה ספר הילדים שכתב שרגא גפני, "בעט אלון בעט". הצלחת הספר הביאה לסדרת ספרים שלמה שנקראה "הספורטאים הצעירים" שזכתה לפופולריות רבה גם בשנים שלאחר מכן. גיבורי סדרת הספרים היו השוער והחלוץ המרכזי של נבחרת ישראל (בני דמותם של יעקב חודורוב ורפי לוי) ושתי חברותיהם. הדמות הבולטת בנבחרת יוגוסלביה בספרים הראשונים בסדרה הייתה של החלוץ המרכזי האימתני שנקרא "קוסטיץ'". דמותו צוירה ככדורגלן שאין לעצור את בעיטותיו האדירות (מלבד כמובן השוער הישראלי). דמותו הספרותית של קוסטיץ' חזרה והופיעה בקובץ סיפורים שנושאם כדורגל שערך אבי מלר, "ההולנדי של עכו".
בסיפור הקצר "רננה", פרי עטו של אסף גברון, מתוארים גיבורי "הספורטאים הצעירים" הנפגשים לאחר שנים רבות ונאספים להלווייתו של השוער הישראלי. בין הדמויות בסיפור נמצאת גם דמותו של קוסטיץ'.
הערות שוליים

↑  Bora Kostic
↑  יאיר שטרן, שימע'לה כהן קבע "היסטוריה" בארצות הברית: המורחק הראשון..., מעריב, 5 במאי 1967
↑  אבי מלר, ההולנדי של עכו, הוצאת גלורי, 2004
ארויה

| ארויה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: גנציינאים
משפחה:: אסקלפיים
סוג:: ארויה
שם מדעי
 Araujia ‏ברוטרו, 1817
ארויה (שם מדעי: Araujia; לעיתים ארוגיה), סוג דל-מינים של מטפסים ממשפחת האסקלפיים. מוצאו בחלקיה החמים של אמריקה הדרומית. כל בני הסוג רעילים.
המין ארויה משיינית (Araujia Sericifera) הופץ בידי האדם לחלקים אחרים של העולם (ובכללם ישראל) והפך למזיק, השכיח בהרבה משאר המינים בסוג.
ארגון הצופים והצופות הפרוטסטנטים בגרמניה

| --- | --- |

 מדינה:  גרמניה 
 מטה הארגון:  קאסל 
 תקופת הפעילות:  1973–הווה (כ־51 שנים) 
 www.vcp.de
 
Verband Christlicher Pfadfinder*innen
ארגון הצופים והצופות הפרוטסטנטים (בגרמנית: Verband Christlicher Pfadfinderinnen und Pfadfinder) הוא ארגון גרמני פרוטסטנטי לצופים וצופות. לפי ה-VCP, הארגון מונה כ-47,000 חברים.
הארגון חבר בהתאחדות הצופים של גרמניה ("Ring deutscher Pfadfinderverbände", RdP), ובכך חבר בארגון הצופים העולמי (WOSM), וחבר בהתאחדות הצופות של גרמניה (Ring Deutscher Pfadfinderinnenverbände, RDP), ובכך חבר באגודת המדריכות והצופות העולמית (WAGGGS).
היסטוריה

הארגון הוקם בשנת 1973 באמצעות מיזוג של שלוש אגודות פרוטסטנטיות:
"Bund Christlicher Pfadfinderinnen" (נוסד בשנת 1922; רק בבוואריה; בנות בלבד)
"Christliche Pfadfinderschaft Deutschlands" (קבוצות ראשונות בשנת 1910, נוסד בשנת 1921; בנים בלבד עד 1969)
"Evangelischer Mädchen-Pfadfinderbund" (נוסד בשנת 1926; לא בבוואריה; בנות בלבד)
בשנת 1976 עזבו כמה קבוצות צופים מסורתיות והקימו ארגון נפרד, בשם הקודם "Christliche Pfadfinderschaft Deutschlands".
שנתיים לאחר מכן, ה-VCP ערך את הג'מבורי הראשון שלו. מאז, בערך כל ארבע שנים, נערך ג'מבורי לאומי:
1978 - קירשברג, ליד קובלנץ
1984 - Eschwege
1988 - Ruhpolding
1992 - Ferschweiler Plateau, ליד טריר
1998 - Rheinsberg בברנדנבורג
2002 - Rehau, ליד נירנברג
2006 - Großzerlang, ליד Rheinsberg בברנדנבורג
2010 - וולפסבורג
2014 - Schachen, ליד Münsingen בבאדן-וירטמברג
2017 - ויטנברג
בשנת 1990, לאחר נפילת חומת ברלין, נוצרו הקבוצות הראשונות של צופים וצופות פרוטסטנטיים בגרמניה המזרחית. כיום ה-VCP קיים בכל המדינות הפדרליות בגרמניה.
תוכנית חינוכית

הארגון מחולק לשלוש קבוצות גיל:
Kinderstufe - צופי גורים (גילאי 7 עד 10)
Pfadfinderstufe - צופים (גילאי 10 עד 15)
Jungpfadfinderinnen ו- Jungpfadfinder (גילאי 10 עד 13)
Pfadfinderinnen ו- Pfadfinder (גילאי 13 עד 16)
Roverstufe - שכבה בוגרת (גילאי 16 עד 20)
ניתן לזהות את קבוצות הגיל על ידי העניבות שלהם. גורים עונדים עניבות עם פסים כתומים, Jungpfadfinder עם פסים ירוקים בהירים, עניבות Pfadfinder עם פסים ירוקים כהים ועניבות של השכבה הבוגרת עם פסים אדומים בורדו.
יש גם פעילות מיוחדת למבוגרים בצופים, "Erwachsenenarbeit", שמכוונת לכל החברים מעל גיל 21, כולל מדריכים וכאלה שאינם מדריכים. הם עונדים עניבות עם פסים סגולים.
כמו רוב ארגוני הצופים בגרמניה, ה-VCP מדגיש את מנהיגות הנוער. מרבית מדריכי הקבוצות מתחילים בגיל 16 ורוב מרכזי וראשי השבטים עד רמת המחוז הם צעירים עד גיל 25.
תוכנית חינוכית > הבטחה

ל-VCP אין הבטחת צופים נפוצה. חוקת הארגון מציעה את הטקסט הבא, אך ניסוחים אחרים אפשריים:
מרכזי צופים

ה-VCP מנהל שני מרכזי צופים לאומיים:
טירת Rieneck בפרנקוניה התחתונה, ליד וירצבורג.
"VCP-Bundeszeltplatz" (אתר "הקמפינג" הלאומי של ה-VCP) ב-Großzerlang ליד Rheinsberg בברנדנבורג.
כמו כן מספר מרכזי צופים אזוריים המוחזקים ברובם על ידי האגפים התת-לאומיים.
טירת רינק הושכרה על ידי "Christliche Pfadfinderschaft Deutschlands" בשנת 1959 ונרכשה בשנת 1967. היא משמשת בעיקר לקורסי הכשרה ברמה הלאומית, ולסדנת היצירתיות הבינלאומית (IMWe). ה- VCP-Bundeszeltplatz נקנה בשנת 1997 ומארח מחנות מרמת השבט ועד לרמה לאומית.
סדנת היצירתיות הבינלאומית

סדנת היצירתיות הבינלאומית (בגרמנית: "Internationale Musische Werkstatt" (IMWe)) היא תוכנית שנתית של תנועת הצופים ושל תנועת הצופות המנוהלת על ידי ה-VCP. האירוע מתרחש בדרך כלל בטירת רינק. כהכשרה של קורס תג היער, מטרתו של IMWe היא להעניק למדריכים ומובילים בתנועת הצופים אפשרות לחקור את כישוריהם היצירתיים בסביבה רגועה. האירוע מאורגן מטעם ה-VCP על ידי קבוצה של צופים בינלאומיים שנפגשים מספר פעמים בשנה לארגן את ההכשרה, המתקיימת סביב חג הפסחא. האירוע נמשך 8 או 9 יום, עם מסגרת או נושא סמלי. על המשתתפים להיות בני 17 ומעלה.IMWe מיוצג באירועי צופים בינלאומיים כמו הג'מבורי של צופי אירופה ואירוע ה-Moot העולמי בשנת 2015.
קשר עם צופי ישראל

בשנת 1988 הוקמה בארגון הצופים הפרוטסטנטים בגרמניה "ועדת ישראל והמזרח התיכון" אשר מנהלת ותומכת בקשר עם צופי ישראל ומובילה מדי שנה מספר רב של משלחות נוער וצעירים לישראל ומישראל לגרמניה. הוועדה קיבלה מעמד חשוב בארגון הצופים הגרמני, בדומה לשאר הוועדות הבכירות של הארגון כמו הדרכה, צרכים מיוחדים ועוד. אחת לשנה מתקיים מפגש בין חברי ועדת ישראל לבין נציגי המחלקה לקשרים בינלאומיים של תנועת הצופים העבריים ונציגי התאחדות הצופים והצופות בישראל לסיכום חילופי המשלחות בשנה החולפת ותכנון המשלחות לשנה הבאה.
ראו גם

תנועת הצופים בגרמניה
הערות שוליים

↑  https://www.mainpost.de/regional/main-spessart/evangelische-pfadfinder-benennen-sich-auf-burg-rieneck-genderneutral-um-art-11171176
↑  "Unser Verband". Verband Christlicher Pfadfinderinnen und Pfadfinder. אורכב מ-המקור ב-2019-04-21. נבדק ב-26 באפריל 2018. {{cite web}}:  (עזרה)
↑  "Geschichte" (בגרמנית). Christliche Pfadfinderschaft Deutschlands. נבדק ב-26 באפריל 2018. {{cite web}}:  (עזרה)
↑  "Landesbüros". Verband Christlicher Pfadfinderinnen und Pfadfinder. נבדק ב-24 באפריל 2018. {{cite web}}:  (עזרה)
↑  "VCP - Grundsätze". www.vcp.de. נבדק ב-2020-02-27.
↑  Søvik, Jostein (28 במרץ 2008). "International Creative Workshop (IMWe)". Speiding.no (באנגלית and נורווגית). אורכב מ-המקור ב-25 באפריל 2019. נבדק ב-25 באפריל 2019. {{cite web}}:  (עזרה)
↑  "IMWe 2018 - International Creative Workshop for Scouts". eventsi.de. 3 באפריל 2018. אורכב מ-המקור ב-25 באפריל 2019. נבדק ב-25 באפריל 2019. {{cite web}}:  (עזרה)
↑  Strunk, Piet (2011). Die Pfadfinder in Deutschland 1909 - 2009 [Scouting in Germany 1909 - 2009] (בגרמנית). Novum Publishing. p. 255. ISBN 978-3-99003-246-6.
↑  "Bundesverdienstorden für Bocholter Ehrenamt" [Federal Merit Order for Bocholt volunteer] (בגרמנית). Kirchenkreis Steinfurt-Coesfeld-Borken Evangelical Church. 12 באוקטובר 2013. אורכב מ-המקור ב-25 באפריל 2019. נבדק ב-25 באפריל 2019. {{cite web}}:  (עזרה)
↑  "Við beislum sköpunarkraftinn og nýtum í starfið" [We harness creativity and use it for the job]. skatamal.is (באיסלנדית). 29 באפריל 2014. אורכב מ-המקור ב-20 ביולי 2014. נבדק ב-25 באפריל 2019. {{cite web}}:  (עזרה)
↑  "IMWE". Scout.ch. אורכב מ-המקור ב-25 באפריל 2019. נבדק ב-25 באפריל 2019. {{cite web}}:  (עזרה)
↑  "Buehne" [Stage] (בגרמנית). German Contingent to the 2011 World Scout Jamboree. אורכב מ-המקור ב-31 באוגוסט 2016. נבדק ב-25 באפריל 2019. {{cite web}}:  (עזרה)
↑  Austausch der Kulturen und der Pfadfinder*innentraditionen, vcp.de/pfadfinden, ‏2018-02-01 (ב־)
↑  Fachgruppe Israel/Naher Osten des VCP, www.facebook.com
| --- | --- |
בקרת זהויות :  GND: 2033184-8  LCCN: n2015030445  VIAF: 158927011   WorldCat (עם VIAF): 158927011 
מצעד של הצופים הפרוטסטנטים בשנת 2012 בנוימרקט
טירת רינק של הצופים הפרוטסטנטים בגרמניה
בית ליף

| --- | --- |
 מדינה:  לבנון לבנון
 מחוז:  א-נבטיה
 נפה:  בינת ג'בייל
 גובה:  530 מטרים
 קואורדינטות:  33°8′1″N 35°19′58″E﻿ / ﻿33.13361°N 35.33278°E﻿ / 33.13361; 35.33278
 אזור זמן:  UTC +2
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבית ליף(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבית ליף  he tabBackground:;tabBorder:#aaa;defaultTab:0;
 
בַּיְת לִיף (בערבית: بيت ليف) הוא כפר לבנוני בנפת בינת ג'בייל, מחוז א-נבטיה שבדרום לבנון. הכפר שוכן במרחק מספר קילומטרים מהגבול עם ישראל.
היסטוריה

ב-1852, אדוארד רובינסון ציין ששנה קודם לכן, נמצאה כמות של מטבעות זהב בבית ליף, והם נלקחו לביירות וניתנו לפאשא. הוא ציין גם שבזמן ביקורו שם ראה מספר גדול של אנשים חורשים את האדמה לקראת זריעת דוחן ושתילת טבק.
ב-1875, ויקטור גרן מצא במקום כפר ובו 80 תושבים מתואלים.
ב-1881, ב"סקר ארץ ישראל המערבית" של הקרן לחקר ארץ ישראל, תואר בית ליף כך: "כפר, בנוי מאבן, ובו בערך 150 מוסלמים [...] ממוקם בפסגת גבעה, עם עצי זית מעטים ואדמה חקלאית. שני בורות מים ובריכה בקרבת מקום מספקים מים".
ב-23 בנובמבר 1997, מתחם של צבא דרום לבנון בקצה הכפר הותקף באש ארטילרית. שמונה אזרחים נהרגו. משערים שמיליציית אמל הייתה אחראית להפגזה.
הערות שוליים

↑  Robinson and Smith, 1856, p. 62
↑  Guérin, 1880, pp. 415-416
↑  Conder and Kitchener, 1881, SWP I,  p. 201
↑  Middle East International No 564, 5 December 1997; Publishers Lord Mayhew, Dennis Walters MP; Michael Jansen pp. 13-14
ארויה משיינית

| ארויה משיינית |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: גנציינאים
משפחה:: אסקלפיים
סוג:: ארויה
מין:: ארויה משיינית
שם מדעי
 Araujia sericifera ‏ברוטרו, 1818
ארויה משיינית (שם מדעי: Araujia sericifera), צמח מטפס ממשפחת האסקלפיים (Asclepiadoideae; נחשבת לתת-משפחה במשפחת ההרדופיים). מוצא הצמח בחלקיה החמים של אמריקה הדרומית. הצמח פלש בעשורים האחרונים לארץ ישראל והתפשט באזורי השפלה, כאשר מקום צמיחתו העיקרי הוא פרדסים, כמו גם צדי דרכים ומשוכות.
מאפיינים

הארויה המשיינית היא מטפס רב-שנתי מעוצה למחצה אשר מפגין דמיון רב לפתילת המדבר הגדולה הקרובה לו (דמיון הניכר בכל, למעט צורת הצמיחה. פתילת המדבר היא עץ). עליה דמויי חץ (בדומה לעלי הטמוס). הצמח מטפס בעזרת הענפים עצמם, ללא עזרת קנוקנות או שורשים. באופן אופייני, מיץ חלבי נוטף בפציעה של הענפים. הפריחה יכולה להתרחש בכל חלק של השנה, אם כי היא שכיחה יחסית בתחילת הקיץ. הפרחים לבנים או בצבע קרם. הפרי בצורת כבד או ריאה. אורכו כ-8 עד 15 סנטימטרים. בהבשלתו מתבקע הפרי הירוק לשני חצאים ופולט זרעים, המחוברים לסיבים ארוכים הדומים למשי או לכותנה. במקומות בהם מספר גדול של פירות מבשיל בו זמנית, הקרקעית לעיתים מתכסה בפלומה הלבנה, עד כי נראית כעטויית שלג. כל חלקי הצמח רעילים.
הארויה נחשבת כמזיקה לענף ההדרים. לארצות מסוימות הובאה בשל ערכה האסתטי, לפני שהפכה למזיק.
פרח הארויה המשיינית
אש (שיר של רמי קלינשטיין)

| --- | --- |

 סינגל בביצוע רמי קלינשטיין
 מתוך האלבום ביום של הפצצה
 יצא לאור:  ספטמבר 1986
 שפה:  עברית 
 אורך:  4:30
 כתיבה:  חנה גולדברג
 לחן:  רמי קלינשטיין
 הפקה:  רמי קלינשטיין
 
אש הוא שיר שכתבה חנה גולדברג והלחין, עיבד ושר רמי קלינשטיין. השיר הוא סינגל מתוך אלבומו של קלינשטיין "ביום של הפצצה", שיצא לאור בספטמבר 1986.
השיר לווה בווידאו קליפ. בשנת 2001, יצאו קלינשטיין ורעייתו דאז, ריטה, לסיבוב הופעות משותף. הם ביצעו בו גרסאות משותפות של שיריהם וביניהם "אש", שיצא כסינגל השלישי מתוך אלבום המופע המשותף שלהם. גם לגרסה זו הופק קליפ.
השיר זכה לפרסום מחודש כאשר ביצע אותו המתמודד שי גבסו בגמר העונה הראשונה של כוכב נולד.
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1987)> מדינה |   ‏‏‏  מצעדי סוף שנה (1987)> מצעד |   ‏‏‏  מצעדי סוף שנה (1987)> מיקום שיא |   ‏‏‏  מצעדי סוף שנה (1987)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 10 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מצעד שירי רמי קלינשטיין | 12 |  |
בילי בארטי

| --- | --- |

 לידה:  25 באוקטובר 1924 Millsboro, ארצות הברית 
 פטירה:  23 בדצמבר 2000 (בגיל 76) גלנדייל, ארצות הברית 
 מקום קבורה:  פורסט לאון ממוריאל פארק 
 שם לידה:  William John Bertanzetti 
 מדינה:  ארצות הברית 
 תקופת הפעילות:  1927–2000 (כ־73 שנים) 
 מקום לימודים:  אוניברסיטת המדינה של קליפורניה, לוס אנג'לס  לוס אנג'לס סיטי קולג' 
 פרסים והוקרה:  כוכב בשדרת הכוכבים בהוליווד (1 ביולי 1981) 
 פרופיל ב-IMDb
 
בילי בארטי, (באנגלית: Billy Barty;‏ 25 באוקטובר 1924 – 23 בדצמבר 2000) היה שחקן קולנוע אמריקאי. אחד הננסים המפורסמים בעולם.
ביוגרפיה

בארטי החל את קריירת המשחק שלו בגיל שלוש והופיע בסך הכול בכמאה וחמישים סרטים. הוריו שהיו מוזיקאים, עודדו אותו ללמוד לנגן על תופים וחצוצרה. בארטי יצר קומדיה מוזיקלית בכיכובו, בה הוא רקד, שר, ניגן, סיפר בדיחות ועוד. הופעתו הוצגה במועדונים בכל רחבי אירופה.
למרות שגובהו של בילי היה רק 1.12 מטר, הוא שבר חומות של אפליה ודעות קדומות.
בשנת 1957 בארטי ייסד ארגון שנקרא האנשים הקטנים של אמריקה LPA-Little People of America אשר מקיים כינוסים באמריקה מדי שנה. לפני עשר שנים[דרושה הבהרה], כשהוא ראה שהשיטה של מפגשים להחלפת מידע ורעיונות לא משיגה את ההצלחה המקווה, הוא ייסד את ארגון בילי בארטי, שמטרתו הייתה לעזור ל'אנשים קטנים' בבעיות רפואיות, חברתיות, פסיכולוגיות ובחיי היום-יום. בארטי הצליח בסופו של דבר ליצור שינוי ביחסה של החברה סביבו לננסים.
ב-1978 שיחק בסרט "תרגיל לבלשית מתחילה" לצידה של גולדי הון. בשנת 1981 שיחק ב"מתחת לקשת בענן". 
בשנת 1986 הגיע לישראל לשחק בסרט שהופק על ידי גולן וגלובוס.
הערות שוליים

↑  תרגיל לבלשית מתחילה, מעריב, 20 בפברואר 1987
↑  קומדיות, חדשות, 13 באפריל 1989
↑  האיש הקטן, מעריב, 4 באפריל 1986
| --- | --- |
בקרת זהויות :  NLI: 987007281973905171  BNE: XX914313  BnF: cb140077517 (data)  GND: 1284115631  ISNI: 0000 0000 2620 0802  LCCN: n82219260  MusicBrainz: 38382a4a-2300-460b-b9e7-162e7edc79d7  VIAF: 13670098   WorldCat (עם VIAF): 13670098
ארוין וולמי

| --- | --- |
אין תמונה חופשית
 לידה:  3 בספטמבר 1886 Herzogenbuchsee, שווייץ 
 פטירה:  15 בינואר 1951 (בגיל 64) בזל, שווייץ 
 מד כושר מרבי:  2439 (בנובמבר 1934)
 השכלה:  אוניברסיטת בזל 
 מקצוע נוסף:  מורה
 מדינה:  שווייץ
 
ד"ר ארוין וולמי (Erwin Voellmy ‏; 9 בספטמבר 1886 – 15 בינואר 1951, בזל) היה מורה למתמטיקה ושחמטאי שווייצרי שזכה באליפות השחמט של שווייץ בשנים 1911 (מקום ראשון משותף) ובשנים 1920 ו-1922 לבדו. Erwin Voellmy, www.chesshistory.com
הישגו הטוב ביותר של וולמי היה מקום ראשון משותף עם אלכסנדר אלכין ואוסקר נגלי בתחרות ברן בשנת 1932.
וולמי ערך במשך 40 שנים את מדור השחמט בעיתון Basler Nachrichten וכן כתב מספר ספרי שחמט.
השתתפות באולימפיאדות

וולמי שיחק בנבחרתה האולימפית של שווייץ בשלוש אולימפיאדות שחמט:
באולימפיאדת השחמט 1924, האולימפיאדה הראשונה שהתקיימה בפריז, בלוח השני השיג תוצאה של +6 -2 =5 (+ ניצחונות – הפסדים = תוצאות תיקו)OlimpBase :: Chess Olympiad, Paris 1924, individual results, www.olimpbase.org. על הישגו זה קיבל מדליית ארד קבוצתית.
באולימפיאדת השחמט 1928, האולימפיאדה השנייה שהתקיימה בהאג, בלוח השלישי השיג תוצאה של +5 -2 =4 OlimpBase :: 2nd Chess Olympiad, The Hague 1928, Switzerland, www.olimpbase.org
באולימפיאדת השחמט 1936, אולימפיאדת השחמט הלא רשמית השלישית שהתקיימה במקביל לאולימפיאדת ברלין (1936), בלוח הרביעי השיג תוצאה של +5 -7 =5 OlimpBase :: unofficial Chess Olympiad, Munich 1936, Switzerland, www.olimpbase.org
אש אלמו הקדוש

אש הקדוש אלמו על ספינה בים
אש אלמו הקדוש היא תופעת מזג-אוויר חשמלית, בו פלזמה מאירה נוצרת עקב יינון האוויר סביב עצם מוארק, בתנאי שדה חשמלי אטמוספירי (כמו השדה שיוצרת סופת ברקים).
התופעה קרויה על שם ארסמוס הקדוש מאנטיוכיה (קרוי גם סנט אלמו), פטרונם של יורדי ים. התופעה מופיעה לעיתים על ספינות בים בעת סערות, והמלחים התייחסו אליה כתופעה על טבעית, ומכאן ייחוסה לפטרון. לחלופין, לעיתים מייחסים את שמה לפיטר גונזלס, שנחשב לפטרונם של המלחים הספרדים והפורטוגזים (למרות שמעולם לא הוכרז כקדוש), וגם מכונה לעיתים סנט אלמו.
תצפיות

מבחינה פיזית, התופעה היא זוהר כחול-בהיר או סגול, הנראה כמו אש בנסיבות מסוימות, ומופיע על קצוות חדים של מבנים גבוהים, כמו כליאי ברק, תרנים, צריחים וארובות, ועל כנפי מטוסים. ה"אש" יכולה להופיע גם על עלים, עשב, ואפילו בקצות קרני בקר. לעיתים קרובות מלווה את ה"אש" קול לחשוש או זמזום.
בשנת 1750 שיער בנג'מין פרנקלין כי מוט ברזל מחודד יאיר בקצהו בעת סערת ברקים, מראה דומה לאש אלמו הקדוש.
הסבר מדעי

בניגוד לשם "אש", אש אלמו הקדוש היא למעשה פלזמה (מצב צבירה). השדה החשמלי סביב העצם גורם ליינון של מולקולות האוויר, ויוצר זוהר חלש, אותו ניתן לראות בקלות בחושך. נדרש מתח חשמלי בין 1,000 ל-30,000 וולט לסנטימטר כדי ליצור את התופעה; אולם, מספר זה תלוי מאוד בגאומטריה של העצם המדובר. קצה מחודד דורש מתח נמוך יותר כדי לספק את אותה התוצאה מכיוון ששדות חשמליים נעשים ממוקדים יותר באזורים של עקמומיות גבוהה, ולכן הפליטה חזקה יותר בקצוות עצמים מחודדים.
הערות שוליים

↑  Darwin, Charles R. (1839), Narrative of the surveying voyages of His Majesty's Ships Adventure and Beagle between the years 1826 and 1836, describing their examination of the southern shores of South America, and the Beagle's circumnavigation of the globe. Journal and remarks. 1832-1836., London: Henry Colburn, pp. 619 
In page 44, Darwin says "On a second night we witnessed a splendid scene of natural fireworks; the mast-head and yard-arm ends shone with St. Elmo's light; and the form of the vane could almost be traced, as if it had been rubbed with phosphorus."
See it also in The Complete Work of Charles Darwin Online
↑  Heidorn, K., Ph.D. Weather Elements: The Fire of St. Elmo.
↑  Van Doren, Carl. Benjamin Franklin, The Viking Press, New York, 1938. p. 159. Quoted text from May 1750 letter published in "Gentleman's Magazine" at
↑  Additional reference may be made from Yale University's The Papers of Benjamin Franklin collection at
↑  Scientific American. Ask The Experts: Physics.
| --- | --- |
בקרת זהויות :  NLI: 987007531746605171  GND: 1025175824  LCCN: sh85127163
בורה–הנסגרוהה

| --- | --- |

 מידע על הקבוצות
 קוד UCI:  BOH
 אופניים:  specialized
 מיקום:  גרמניה גרמניה
 תאריך ייסוד:  2010
 תחום:  כביש
 סטטוס:  פרו קונטיננטל (2010–2016)   UCI World Tour (2017–היום)
 צוות מקצועי ראשי
 מנהל כללי:  רלף דנק
 מנהל ספורטיבי:  Enrico Poitschke, Ján Valach, Jens Zemke, Steffen Radochla, Christian Pömer, André Schulze, Jean-Pierre Heynderickx 
 שמות קודמים
 2010–2012   2013–2014   2015–2016   2017–היום:  קבוצת נטאפ (NetApp)   קבוצת נטאפ–אנדורה   בורה–ארגון 18   בורה–הנסגרוהה
 
רכב הקבוצה
רוכב הקבוצה, פטר סאגאן לבוש בחולצה הירוקה במהלך טור דה פראנס 2019
בורה–הנסגרוהה (בגרמנית: Bora–Hansgrohe) היא קבוצת רכיבה מקצוענית גרמנית השייכת לדרג הוורלד טור. ביחד עם קבוצת סאנווב, בורה–הנסגרוהה היא הקבוצה הגרמנית הבכירה ביותר, ורוב רוכביה הם מגרמניה.
ספונסרים

הקבוצה נתמכת כלכלית על ידי חברת בורה וחברת הנסגרוהה (אנ'), שתי יצרניות גרמניות.
היסטוריה ופעילות

הקבוצה קמה בשנת 2010 בשם "קבוצת נטאפ" (Team NetApp) וכללה 14 רוכבים, היא שמרה על השם עד שנת 2013. בה שונה השם ל"קבוצת נטאפ-אנדורה", וגם כמות הרוכבים גדלה ל-21. הקבוצה רשמה בעונה זו ניצחון ראשון בגרנד טור, כאשר לאופולד קונינג ניצח את הקטע השמיני של הוואלטה אספנייה. ב-2015 שינתה הקבוצה את שמה ל"בורה - ארגון 18" (ארגון 18 היא יצרנית אופניים קנדית), ושם זה שימש אותה גם בשנת 2016.
ב-2017 עלתה הקבוצה לדרג ה-UCI World Tour, ושמה שונה ל"בורה–הנסגרוהה". בנוסף לכך היא הגדילה את הסגל שלה, והחתימה כמה רוכבים בכירים, שהבולטים מביניהם הוא פטר סאגאן, אלוף העולם 2015–2017 ומנצח קטגוריית הנקודות בטור דה פראנס בשנים 2012–2016 ומנצח קטגוריית ההרים   בטור דה פראנס 2014 ו-2016 רפא מייקה. הקבוצה השיגה את ניצחון הבכורה שלה בג'ירו ד'איטליה 2017 עם לוקאס פוסטלברגר האוסטרי, שניצח בקטע הראשון ובעקבות כך גם לבש את חולצת המוביל הוורודה עד שאיבד אותה למחרת לאנדרה גרייפל. בטור דה פראנס, הקבוצה השיגה את ניצחון הבכורה שלה עם פטר סאגאן, שניצח את הקטע השלישי אך הושעה מהמרוץ בקטע הרביעי לאחר שהדף עם המרפק את מרק קוונדיש. באותה שנה (2017) השיגה הקבוצה 33 ניצחונות סך הכל. בשנה הבאה השיגה הקבוצה 34 ניצחונות, הבולטים מביניהם היה גנט - וולגם עם פטר סאגאן, שלושה קטעים בג'ירו ד'איטליה עם סם בנט ושלושה קטעים וניצחון בקטגוריית הנקודות בטור דה פראנס עם פטר סאגאן.
ב-2019 השיגה הקבוצה 49 ניצחונות, מה שמיקם אותה שלישית בסך הכל אחרי יומבו–ויסמה (52 ניצחונות) וקוויק סטפ (68 ניצחונות).
סגל הקבוצה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא סגל הקבוצה מעודכן לשנת 2022.
איטליה ג'ובאני אלאוטי
סלובקיה אריק באסקה
אירלנד סם בנט
איטליה צ'זרה בנדטי
גרמניה עמנואל בוכמן
גרמניה מרקוס בורגהארדט
אוסטריה פטריק גאמפר
איטליה אוסקר גאטו
אוסטריה פליקס גרוסשארטנר
גרמניה לנארד קאמנה
הולנד וילקו קלדרמן
אוסטריה פטריק קונראד
אסטוניה מרטין לאס
בלגיה יורדי מיוס
אוסטרליה ג'אי הינדלי
גרמניה אנטון פאלזר
אוסטריה לוקאס פוסטלברגר
גרמניה מקסימיליאן שכמן
הולנד אידה שלינג
גרמניה אנדראס שילינגר
גרמניה מיכאל שוורצמן
גרמניה רידיגר זליג
בריטניה מת'יו ואלס
קולומביה סרחיו היגיטה
דנמרק פרדריק ואנדהל
גרמניה בן זווהיוף
הערות שוליים

↑  Wins and top-10s, procyclingstats.com
הקבוצה במרוץ חד יומי ב-2015